हमारे अंतरराज्यीय विश्वविद्यालयों के आपस में सहयोग बेहतर होने चाहिए।
हमारे विश्वविद्यालयों को भी यह समझना होगा कि किन प्रयासों और नये प्रोग्राम्स की मदद से यहां छात्र रोजगारोन्मुखी हो सकते हैं। यूनिवर्सिटी में प्रोग्राम्स अगर हैं भी, तो उनका कितना उपयोग हो रहा है। हमारे अंतरराज्यीय विश्वविद्यालयों के आपस में सहयोग बेहतर होने चाहिए। एक-दूसरे के मजबूत पहलुओं का छात्र और समाज के हित में समुचित उपयोग होना चाहिए। भारतीय विश्वविद्यालयों को अन्य देशों के विश्वविद्यालयों के साथ रिसर्च, शैक्षणिक और सांस्कृतिक संबंध बना कर उपयोग करना आवश्यक है। वैसे कुछ राज्यों ने ऐसा कार्य शुरू कर दिया है, जैसे केरल, गुजरात आदि। इन प्रदेशों को इसका समुचित फायदा भी मिल रहा है। फिर झारखंड, बिहार, उत्तर प्रदेश, पश्चिम बंगाल को क्यों न इसका फायदा मिले? भारतवर्ष के सभी राज्यों को इस दिशा में मुखर होने की जरूरत है। ध्यान इस बात पर होना चाहिए कि बिना समुचित अंतर्राष्ट्रीय शैक्षणिक प्रयास के किसी भी व्यवस्थित समाज, राज्य या देश की उन्नति की कल्पना शायद व्यर्थ साबित हो सकती है। निर्माण शिक्षा के ही गर्भ से पैदा होता है।